《海门》
宋代·陈淳祖

微光动海门，色界一层新。
玄雾横金阙，丹英吐玉津。
长疑浴日处，上有饮霞人。
顷刻晨烟合，纷纷乱野尘。

作者简介：陈淳祖，字道初，一字唯道，号卓山，瑞安（今属浙江）人。理宗嘉熙二年（一二三八）进士。历知钱塘县、提辖榷货务、通判徽州。开庆元年（一二五九）知南康军。景定元年（一二六○）除秘书郎，迁著作佐郎兼权侍右郎官。出提举两浙西路常平，兼知安吉州。度宗咸淳中迁福建路提点刑狱。召为吏部郎官，迁司农少卿兼左司，以忤贾似道罢。久之，起为荆湖南路转运副使。明弘治《温州府志》卷一一有传。今录诗七首。